**ROMÂNIA**

**CONSILIUL LOCAL AL MUNICIPIULUI BRAŞOV**

**POLIŢIA LOCALĂ BRAŞOV**

Str. N. Bălcescu nr. 62-64 Braşov 500019 Tel 0368/004179, fax.0368/457012, **0268.954**

Operator de date înregistrat la A.N.S.P.D.C.P. sub nr.11523/2009

**Compartiment Secretariat-Relații Publice Nr. înregistrare: 13761/07.04.2025**

**Comunicat de presă**

**Sesizați că se taie un copac - în teren, doar ”resturi vegetale”**

În seara zilei de 5 aprilie, Dispeceratul Poliției Locale Brașov a primit o sesizare în care se reclama tăierea ilegală a unui arbore în zona cimitirului ”Micșunica”. Un echipaj de polițiști locali din cadrul Biroului Acțiuni Operative, Monitorizare Școli s-a deplasat imediat la fața locului pentru verificări.

Ajunși în zonă, polițiștii locali au constatat că informația nu se confirmă.

Cu ocazia verificărilor, polițiștii locali au depistat, în dreptul porții închise a cimitirului, 3 persoane, pe care le-au legitimat. Una dintre acestea manifesta un comportament nefiresc, iar asupra sa polițiștii locali au găsit obiecte utilizate pentru consumul de substanțe psihoactive și o folie cu resturi vegetale de culoare verde cu miros înțepător.

Persoana în cauză a fost condusă și predată, împreună cu bunurile descoperite, la Secția 5 a Poliției Municipiului Brașov, în vederea continuării cercetărilor.